44. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. ΔΙΠΠΠ/Φ.1/116 της 7/8 Ιαν. 1988 (ΦΕΚ Β΄2) Ορισμός δικαιολογητικών που υποβάλλουν οι υποψήφιοι για διορισμό ή πρόσληψη στο δημόσιο τομέα των αρχών και των προθεσμιών έκδοσής τους. Σύμφωνα με: 1.Τις διατάξεις της παρ.8 του άρθρ.7 του Νόμ.1735/87 (ΦΕΚ 195),αποφασίζουμε: Ορίζουμε τα δικαιολογητικά με τα οποία καθορίζονται τα αποδεικτικά στοιχεία που παρέχουν μόρια σε υποψηφίους των ενιαίων πινάκων, οι οποίοι καλούνται για διορισμό ή πρόσληψη σε φορείς του δημόσιου τομέα, τις αρχές οι οποίες θα τα εκδίδουν, καθώς και το χρόνο έκδοσης των δικαιολογητικών αυτών, ως εξής: 1.Πιστοποιητικό οικογενειακής κατάστασης του υποψηφίου, από το οποίο προκύπτει η εγγραφή του στο γενικό μητρώο δημοτών, η χρονολογία γέννησής του, ο τρόπος και ο χρόνος κτήσης της ελληνικής ιθαγένειας, ο τυχόν αριθμός των τέκνων του, το όνομα και η ακριβής ημερομηνία γέννησης κάθε τέκνου, αν είναι άγαμος και αν είναι ορφανός από τον ένα ή τους δύο γονείς. Το πιστοποιητικό αυτό εκδίδεται από τον οικείο δήμαρχο ή τον πρόεδρο κοινότητας. Η οικογενειακή κατάσταση των υποψηφίων, όταν είναι αλλοδαποί ελληνικής καταγωγής, που από τις κείμενες διατάξεις επιτρέπεται να προσληφθούν στο δημόσιο τομέα, βεβαιώνεται από τις κατά τόπους υπηρεσίες του Υπουργείου Δημόσιας Τάξης. 2.Βεβαίωση της Διεύθυνσης Εφέδρων, Πολεμιστών, Αναπήρων, Θυμάτων και Αγωνιστών Εθνικής Αντίστασης του Γενικού Επιτελείου Εθνικής ΄Αμυνας (ΔΕΠΑΘΑ/ΓΕΕΘΑ) όταν ο υποψήφιος είναι ανάπηρος ή θύμα πολεμικής ή ειρηνικής περιόδου ή τέκνο ατόμων των κατηγοριών αυτών. 3.Πιστοποιητικό της Διεύθυνσης Εσωτερικών– Τμήματος Αποκέντρωσης της οικείας Νομαρχίας ή της ΔΕΠΑΘΑ/ΓΕΕΘΑ, κατά λόγο αρμοδιότητας, όταν ο υποψήφιος είναι αγωνιστής ή τέκνο αγωνιστή Εθνικής Αντίστασης του Νόμ. 1285/1982. 4.Βεβαίωση της Υπηρεσίας Κοινωνικής Πρόνοιας της οικείας Νομαρχίας, αν ο υποψήφιος είναι άγαμος και ορφανός από τον ένα ή και από τους δύο γονείς ή είναι άγαμο τέκνο ανίκανων για εργασία γονέων ή του ενός απ’ αυτούς, με ετήσια οικογενειακά ακαθάριστα εισοδήματα από κάθε πηγή που δεν υπερβαίνουν το 150% του συνολικού ετήσιου, κατά την εθνική γενική συλλογική σύμβαση εργασίας που ισχύει, ακαθάριστου εισοδήματος του πλήρως απασχολούμενου ανειδίκευτου εργάτη. Επιπλέον για τον υποψήφιο που είναι άγαμο τέκνο ανίκανων για εργασία γονέων ή του ενός απ’ αυτούς, απαιτείται βεβαίωση της Υγειονομικής Επιτροπής του οικείου ασφαλιστικού φορέα ότι το ποσοστό ανικανότητας είναι τουλάχιστον 67%. Για τους ανασφάλιστους η βεβαίωση αυτή χορηγείται από την οικεία Υγειονομική Επιτροπή κάθε Νομαρχίας που προβλέπει ο Υπαλληλικός Κώδικας (Π.Δ. 611/1977). 5.Βεβαίωση της Υγειονομικής Επιτροπής του οικείου ασφαλιστικού φορέα αν οι υποψήφιοι είναι γονείς που έχουν παιδιά με βαριά ειδικά ψυχοσωματικά προβλήματα με ποσοστό αναπηρίας 67% και πάνω. Για τους ανασφάλιστους η βεβαίωση αυτή χορηγείται από την οικεία Υγειονομική Επιτροπή κάθε Νομαρχίας που προβλέπει ο Υπαλληλικός Κώδικας (Π.Δ. 611/1977). (Αντί για τη σελ. 324, 523)  Σελ .324,523(α) Τεύχος ΙΒ-5-2 Σελ.47 Προσλήψεις στο Δημόσιο Τομέα 2.Ε.γ.44 6.Πιστοποιητικό της Ανώτατης Συνομοσπονδίας Πολυτέκνων Ελλάδος, αν ο υποψήφιος είναι άγαμο τέκνο πολύτεκνης οικογένειας. 7.Βεβαίωση της οικείας αστυνομικής αρχής από την οποία να προκύπτει η μόνιμη κατοικία του αλλοδαπού υποψηφίου, ελληνικής καταγωγής. 8.Βεβαίωση του οικείου σχολείου δευτεροβάθμιας εκπαίδευσης από την οποία να προκύπτει φοίτηση τις τρεις τελευταίες τάξεις σε νυχτερινό σχολείο και η αποφοίτηση απ’ αυτό. 9.Τίτλος σπουδών του οικείου τμήματος ή σχολής ανώτατου εκπαιδευτικού ή τεχνολογικού ιδρύματος για υποψηφίους τριτοβάθμιας εκπαίδευσης. Προκειμένου για τίτλους σπουδών ανώτατου εκπαιδευτικού ιδρύματος της αλλοδαπής απαιτείται αναγνώριση από το Διαπανεπιστημιακό Κέντρο Αναγνώρισης Τίτλων Σπουδών Αλλοδαπής (ΔΙΚΑΤΣΑ) της ισοτιμίας και αντιστοιχίας του τίτλου, με τίτλους σπουδών της ημεδαπής. Για τίτλους σπουδών εκπαιδευτικών ιδρυμάτων τεχνολογικής εκπαίδευσης της αλλοδαπής απαιτείται αναγνώριση από το Ινστιτούτο Τεχνολογικής Εκπαίδευσης (Ι.Τ.Ε.) της ισοτιμίας και της αντιστοιχίας του τίτλου, με τίτλους σπουδών της ημεδαπής. Για την αναγνώριση των ισοτιμιών έχουν εφαρμογή και οι διατάξεις της παρ. 6 του άρθρ.2 και των παρ. 4 και 5 του άρθρ.8 του Νόμ. 1735/1987. 10.Τίτλος σπουδών του οικείου σχολείου πρωτοβάθμιας ή δευτεροβάθμιας εκπαίδευσης. Για τίτλους σπουδών από σχολείο πρωτοβάθμιας ή δευτεροβάθμιας εκπαίδευσης γενικής κατεύθυνσης της αλλοδαπής απαιτείται η προσκόμιση βεβαιωτικού ισοτιμίας από τους συμβούλους εκπαίδευσης εξωτερικού ή από τη Διεύθυνση Εκπαίδευσης Ελληνοπαίδων Εξωτερικού του Υπουργείου Εθνικής Παιδείας και Θρησκευμάτων (ΥΠΕΠΘ), όταν πρόκειται για τίτλους  ισότιμων σχολείων της αλλοδαπής ή βεβαιωτικού αντιστοιχίας από τις οικείες Διευθύνσεις ή Γραφεία Πρωτοβάθμιας ή Δευτεροβάθμιας εκπαίδευσης του ΥΠΕΠΘ, όταν πρόκειται για τίτλους ξένων σχολείων της αλλοδαπής. Για τίτλους σπουδών από σχολεία δευτεροβάθμιας εκπαίδευσης τεχνικής επαγγελματικής κατεύθυνσης της αλλοδαπής απαιτείται η προσκόμιση βεβαιωτικού ισοτιμίας από τη Διεύθυνση Σπουδών Δευτεροβάθμιας Εκπαίδευσης του ΥΠΕΠΘ. Οι υπηρεσίες που ορίζονται ως αρμόδιες για την έκδοση των βεβαιωτικών ισοτιμίας και αντιστοιχίας καθώς επίσης και οι σύμβουλοι εκπαίδευσης εξωτερικού είναι αρμόδιοι για τη μετατροπή της βαθμολογίας, όπου απαιτείται, στην 20βαθμη ελληνική κλίμακα. Σελ. 324,524(α) Τεύχος ΙΒ-5-2 Σελ.48 Με την παρ.1 της ΔΙΠΠ/Φ.1.1/7407/28 Μαρτ.–3 Απρ.1989 (ΦΕΚ Β΄236)απ. Υπ. Προεδρίας της Κυβέρνησης συμπληρώθηκε η άνω παρ.10 και ορίστηκαν οι διευθύνσεις και τα γραφεία δευτεροβάθμιας εκπαίδευσης των νομαρχιών ως αρμόδιες αρχές για τη μετατροπή της βαθμολογίας, όπου απαιτείται, στην 20βαθμη ελληνική κλίμακα, των τίτλων σπουδών από σχολεία δευτεροβάθμιας εκπαίδευσης τεχνικήςεπαγγελματικής κατεύθυνσης της αλλοδαπής, για τους οποίους έχει εκδοθεί από το Συμβούλιο Ισοτιμιών ή το Συμβούλιο Τεχνικής Επαγγελματικής Εκπαίδευσης ή τη Διεύθυνση Σπουδών Δευτεροβάθμιας Εκπαίδευσης του Υπουργείου Εθνικής Παιδείας και Θρησκευμάτων απόφαση ισοτιμίας. 11.Βεβαίωση της οικείας σχολής σύμφωνα με την οποία, ο υποψήφιος, ο οποίος φυλακίστηκε, εξορίστηκε ή κρατήθηκε τουλάχιστον έξι (6) μήνες στη διάρκεια των σπουδών του από το καθεστώς της Δικτατορίας 1967-1974, θεωρείται ότι απέκτησε το πτυχίο του κανονικά, την ημερομηνία που προκύπτει εάν προστεθούν στο χρόνο εισαγωγής του τα χρόνια σπουδών της οικείας σχολής μέχρι την τελευταία εξεταστική περίοδο των πτυχιακών εξετάσεων. Η εκτίμηση της ύπαρξης ή μη των πιο πάνω προϋποθέσεων σε κάθε συγκεκριμένη περίπτωση ανήκει στην οικεία Σχολή, η οποία αποφαίνεται ύστερα από έλεγχο των στοιχείων που θα προσκομίσει ο ενδιαφερόμενος. 12.Μεταπτυχιακό δίπλωμα, στο οποίο αναγράφεται η χρονική διάρκεια της φοίτησης για την απόκτησή του, όταν ο υποψήφιος είναι κάτοχος τέτοιου τίτλου. Η χρονική αυτή διάρκεια της φοίτησης, αν δεν προκύπτει από το μεταπτυχιακό τίτλο, βεβαιώνεται από τη Σχολή που χορήγησε το μεταπτυχιακό τίτλο. Προκειμένου για μεταπτυχιακό δίπλωμα της αλλοδαπής απαιτείται αναγνώριση από το ΔΙΚΑΤΣΑ. 2.Ε.γ.44 Προσλήψεις στο Δημόσιο Τομέα 13.Διδακτορικό δίπλωμα, όταν ο υποψήφιος είναι κάτοχος τέτοιου τίτλου. Προκειμένου για διδακτορικό δίπλωμα της αλλοδαπής απαιτείται αναγνώριση από το ΔΙΚΑΤΣΑ. 14.Απόφαση Δικαστηρίου ή βεβαίωση των αρμόδιων δικαστικών ή αστυνομικών ή στρατιωτικών αρχών, κατά περίπτωση, στο πλαίσιο των αρμοδιοτήτων τους, προκειμένου για υποψηφίους, οι οποίοι φυλακίστηκαν, εξορίστηκαν, ή κρατήθηκαν, για λόγους αποδεδειγμένης αντίθεσης με το δικτατορικό καθεστώς για ένα (1) τουλάχιστον έτος, κατά τη διάρκεια των σπουδών τους, εφ’ όσον έχουν υπερβεί το γενικό ανώτατο όριο ηλικίας για διορισμό και δεν έχουν συμπληρώσει το 55ο έτος. 15.Βεβαίωση Ελληνικού Προξενείου, όταν ο υποψήφιος είναι παλιννοστών, ύστερα από μόνιμη 15ετή συνεχή εγκατάσταση στην αλλοδαπή.  Με την παρ.2 της ΔΙΠΠ, Φ.1.1/7407/28 Μαρτ.-3 Απρλ.1989(ΦΕΚ Β΄236) απ. Υπ. Προεδρ. Κυβ., συμπληρώθηκε η άνω παρ.15 και ορίστηκαν οι κατά τόπους αστυνομικές αρχές αρμόδιες για την έκδοση βεβαίωσης ότι ο υποψήφιος, που είναι παλιννοστών, έχει συμπληρώσει κατά την έκδοση της προκήρυξης της παρ. 2 του άρθρ. 4 του Νόμ. 1735/1987 χρόνο μόνιμης εγκατάστασης στην Ελλάδα όχι λιγότερο των 12 μηνών και όχι περισσότερο των 36 μηνών. 16.Βεβαίωση, κατά περίπτωση, των κατά τόπους Αστυνομικών Αρχών, όταν ο υποψήφιος είναι πολιτικός πρόσφυγας. 17.Οι υποψήφιοι που προστατεύονται από το Νόμ. 1648/1986 (ΦΕΚ 147) υποβάλλουν, κατά περίπτωση, τα δικαιολογητικά που ορίζονται στην απόφαση του Υπουργού Προεδρίας της Κυβέρνησης αριθ. ΔΙΠΠΠ/Φ.1/115/7.1 88 (ΦΕΚ 1/Β/7/1/88) και αποδεικνύουν την ιδιότητα του προστατευομένου από το νόμο αυτό. 18.Οι αρμόδιες αρχές υποχρεούνται μέσα σε 10 ημέρες από την ημερομηνία υποβολής της αίτησης των υποψηφίων να εκδίδουν τα σχετικά δικαιολογητικά. Όλες οι προϋποθέσεις, τις οποίες επικαλείται με την αίτησή του ο υποψήφιος για την εγγραφή του στους ενιαίους πίνακες, πρέπει να συντρέχουν κατά το χρόνο λήξης της προθεσμίας υποβολής των αιτήσεων (άρθρ.5 παρ. 13 Νόμ. 1735/1987). 